Itiak lia

Itiak liaKamus bahasa Indonesia-Minangkabau (Asarcornis scutulata) adolah sajinih itiak dari famili Anatidae. Spesies ko tamasuak buruang aia nan lah langka dan tarancam punah. Pado taun 2002, populasinyo dipakiroan tingga 800 ikua sajo, iyolah sakita 200 ikua di Laos, Thailand, Vietnam, jo Kamboja, 150 ikua di Sumatera tarutamo di Taman Nasional Way Kambas, sarato 450 ikua di India, Bangladesh, jo Myanmar.

Panjang tubuah itiak lia antaro 66–81 cm, jo leba bantang sayoknyo antaro 116–153 cm. Barek itiak nan jantan sakita 2.94–3.9 kg, sadang nan batino sakita 1.95–3.05 kg. Makanannyo adolah tumbuahan aia, biji-bijian, padi-padian lia, bareh, cipuik, ikan ketek, jo saranggo.

Habitat umumnyo adolah dataran randah (di bawah k. 200 m), namun ditamuan juo iduik inggo katinggian 1.400 m, kusuihnyo di dataran tinggi nan banyak kolamnyo atau dilalui dek batang aia nan maalia lambek. Itiak lia kini ko lah jarang basuo salain di rimbo tropis nan labek, dakek batang aia jo rawo.

Dek karano kailangan habitat nan taruih balansuang, ukuaran populasi ketek, jo taruih diburu taluanyo, ditangkok untuak piaroan, atau dimakan, itiak lia dimasuakan dalam golongan spesies nan tarancam punah pado Daftar Sirah IUCN.

 Rujuakan 

 Pautan lua